ai4bharat/Pralekha huggingface dataset:
राष्ट्रपति सचिवालय
मोनाको के राजकुमार अल्बर्ट द्वितीय ने राष्ट्रपति श्री रामनाथ कोविंद से भेंट की
मोनाको के राजकुमार अल्बर्ट द्वितीय ने आज  राष्ट्रपति भवन में राष्ट्रपति श्री रामनाथ कोविंद से भेंट की।
राष्ट्रपति ने भारत में राजकुमार अल्बर्ट द्वितीय के आगमन का स्वागत करते हुए कहा कि भारत और मोनाको के बीच सदैव विश्वास, मित्रता एवं पारस्परिक लाभप्रद सहयोग रहा है। वर्तमान दौरे का उद्देश्य आपसी संबंधों को नई ऊंचाइयों पर ले जाने की दिशा में विशेष जोर देना है।
राष्ट्रपति ने कहा कि भारत और मोनाको के बीच संबंध सही दिशा में अग्रसर हैं। हालांकि, आपस में मिलकर अब भी बहुत कुछ करने की गुंजाइश है। उन्होंने कहा कि नवीकरणीय ऊर्जा, जलवायु परिवर्तन और पर्यावरण से जुड़े मुद्दों पर दोनों देशों के विचार काफी मिलते-जुलते हैं। राष्ट्रपति ने कहा कि द्विपक्षीय सहयोग के लिए हमें इन क्षेत्रों को निश्चित तौर पर प्राथमिकता प्रदान करनी चाहिए। उन्होंने कहा कि भारत दुनिया की सबसे तेजी से बढ़ती प्रमुख अर्थव्यवस्था है। यही नहीं, मोनाको की प्रौद्योगिकी और निवेश कंपनियां भारत की विकास गाथा से काफी हद तक लाभान्वित हो सकती हैं।
बाद में राष्ट्रपति ने राजकुमार अल्बर्ट द्वितीय और उनके साथ आए प्रतिनिधिमंडल के लिए आयोजित भोज की मेजबानी की।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक 187.26 करोड़ से अधिक टीके लगाए जा चुके हैं
भारत में सक्रिय मरीजों की संख्या 14,241 है
सक्रिय मामलों की दर 0.03 प्रतिशत है
स्वस्थ होने की वर्तमान दर 98.75 प्रतिशत
बीते चौबीस घंटों में 1,589 लोग स्वस्थ हुए,अब तक स्वस्थ हुए कुल लोगों की संख्या 4,25,16,068 है
पिछले 24 घंटों में 2,451 नए मामले सामने आए
दैनिक सक्रिय मामलों की दर 0.55 प्रतिशत है
साप्ताहिक सक्रिय मामलों की दर 0.47 प्रतिशत है
अब तक 83.38 करोड़ जांच की जा चुकी हैं,बीते चौबीस घंटों में 4,48,939 जांच की गई
वित्त मंत्रालय
आयकर विभाग ने राजस्थान में तलाशी अभियान चलाकर छापे मारे
आयकर विभाग ने 23.11.2021 को जयपुर में आभूषण एवं रंगीन रत्नों के निर्माण तथा निर्यात कार्य में लगे एक समूह के ठिकानों पर तलाशी और जब्ती अभियान चलाया। इस कार्रवाई के दौरान जयपुर और उसके आसपास के विभिन्न स्थानों पर 50 से अधिक परिसरों पर छापे मारे गए।
तलाशी अभियान के दौरान यह पता चला कि उपरत्नों और कीमती पत्थरों के लिए कच्चा माल अफ्रीकी देशों से आयात किया जाता है और इन्हें जयपुर में परिष्कृत किया जाता है। तराशे हुए तथा पॉलिश किए गए रत्नों की खेप को रख लिया जाता है और इनका कुछ हिस्सा नकद में बेचा जाता है, जिससे बेहिसाब आमदनी होती है और उसे बही खातों में दर्ज नहीं किया जाता है। इस तरह की गैर हिसाबी धन को फिर एक वित्तीय दलाल के माध्यम से नकद ऋण प्रदान करके ब्याज अर्जित करने के लिए उपलब्ध कराया जाता है। तलाशी लेने वाली टीम ने ऐसे नकद ऋणों के संवितरण और उस पर अर्जित ब्याज के दस्तावेजी तथा डिजिटल साक्ष्य जब्त किए हैं।
लेनदेन की इस प्रकृति को वित्तीय दलाल द्वारा दाखिल किया गया है। इन सब के अलावा, बेहिसाब बिक्री और खरीद, स्टॉक में अंतर, गैर-वास्तविक असुरक्षित ऋण तथा शेयर आवेदन राशि आदि से संबंधित साक्ष्य भी बरामद किये गए हैं। इसके अतिरिक्त, विशेष आर्थिक क्षेत्र  से संचालित समूह की संस्थाओं से दस्तावेज भी मिले हैं, जो यह दर्शातें हैं कि वे इन इकाइयों से अधिक लाभ घोषित करने के लिए अनुचित कार्य प्रणालियों में लिप्त हैं क्योंकि इन इकाइयों से प्राप्त होने वाली धनराशि आयकर अधिनियम, 1961 की धारा 10एए के तहत छूट के लिए पात्र है।
तलाशी कार्रवाई में करीब चार करोड़ रुपये नकद और नौ करोड़ रुपये मूल्य के जेवरात बरामद हुए हैं। अब तक, समूह में 500 करोड़ रुपये से अधिक की अघोषित आय का पता लगाया गया है, जिसमें से 72 करोड़ रुपये की कुल राशि को संबंधित समूह संस्थाओं द्वारा अपनी अघोषित आय के रूप में स्वीकार किया गया है।
आगे की कार्रवाई जारी है।
स्वास्थ्य एवं परिवार कल्याण मंत्रालय
केन्द्र ने जीका के खिलाफ सार्वजनिक स्वास्थ्य संबंधी प्रभावी उपाय करने में राज्य सरकार की सहायता करने के लिए एक उच्चस्तरीय टीम को महाराष्ट्र भेजा
केन्द्रीय स्वास्थ्य एवं परिवार कल्याण मंत्रालय ने जीका वायरस की स्थिति की निगरानी और जीका के मामलों के प्रबंधन में राज्य सरकार कीसहायता करने के लिए एक बहु-विषयक टीम को महाराष्ट्र भेजा है। हाल ही में पुणे जिले में जीका का एक मामला सामने आया है।
इस तीन सदस्यीय केन्द्रीय टीम में क्षेत्रीय निदेशक, पुणे के कार्यालय के एक सार्वजनिक स्वास्थ्य विशेषज्ञ, लेडी हार्डिंग मेडिकल कॉलेज, नई दिल्ली की एक स्त्रीरोग विशेषज्ञ और नेशनल इंस्टीच्यूट ऑफ मलेरिया रिसर्च , आईसीएमआर, नई दिल्ली के एक कीट विज्ञानी  शामिल हैं।
यह टीम राज्य के स्वास्थ्य विभाग के साथ मिलकर काम करेगी, जमीनी हकीकत का जायजा लेगी, जीका प्रबंधन के लिए केन्द्रीय स्वास्थ्य मंत्रालय की कार्य योजना को लागू किये जाने से जुड़ी वास्तविकता का आकलन करेगी और राज्य में जीका के प्रबंधन के लिए सार्वजनिक स्वास्थ्य संबंधी आवश्यक उपायों की सिफारिश करेगी।
पर्यावरण, वन एवं जलवायु परिवर्तन मंत्रालय
केंद्र सरकार ने भारत के मरुस्थलीकरण और भूमि क्षरण का एटलस जारी किया
केंद्रीय पर्यावरण,वन और जलवायु परिवर्तन राज्य मंत्री श्री बाबुल सुप्रियो ने आज स्वस्थ और सतत इकोसिस्टम के लिए भूमि क्षरण को रोकने और इसकी पहले की स्थिति प्राप्त करने के लिए जागरूकता पैदा करने का आह्वान किया। मरुस्थलीकरण और सूखा दिवस के अवसर पर आयोजित एक वर्चुअल कार्यक्रम समारोह में श्री सुप्रियो ने कहा कि इससे बेहतर अर्थव्यवस्था और समग्र मानव कल्याण में सहायता मिलेगी।
सभी पर्यावरणीय और आर्थिक चिंताओं में भूमि की महत्वपूर्ण भूमिका को समझने के लिए बड़े पैमाने पर जागरूकता पैदा करने के उद्देश्य से मंत्रालय ने मरुस्थलीकरण और सूखा दिवस मनाया। इस तरह की चिंताओं का सामना विश्व के साथ-साथ भारत भी कर रहा है।
इस अवसर पर श्री बाबुल सुप्रियो ने "भारत के मरुस्थलीकरण और भूमि क्षरण एटलस" का नवीनतम संस्करण जारी किया। इसे अहमदाबाद स्थित एप्लीकेशन सेंटर, इसरो ने प्रकाशित किया है। यह एटलस 2018-19 की समयावधि के लिए अपरदित भूमि का राज्यवार क्षेत्र को दिखाता है। इसके अलावा यह 2003-04 से लेकर 2018-19 तक यानी 15 वर्षों की अवधि के लिए परिवर्तन विश्लेषण भी प्रदान करता है।
मंत्रालय में सचिव श्री आरपी गुप्ता ने कहा कि इस एटलस के मुख्य निष्कर्ष न केवल एक तैयार संदर्भ के रूप में उपयोगी हैं, बल्कि महत्वपूर्ण आधारभूत व अस्थायी डेटा और तकनीकी इनपुट प्रदान करके भूमि की पहले की स्थिति प्राप्त करने लक्ष्यों को हासिल के लिए परिकल्पित राष्ट्रीय कार्य योजना को मजबूत करने में भी सहायक होंगे।
इस कार्यक्रम में कॉफी टेबल बुक "इंडिया होस्टिंग यूएनसीसीडी-सीओपी 14" का विमोचन और यूएनसीसीडी-सीओपी 14 पर एक लघु फिल्म का विमोचन भी हुआ। इस कार्यक्रम का आयोजन व्यक्तियों और समूहों को ऐसी पहल करने के लिए प्रोत्साहित करता है, जो भूमि को स्वस्थ और उत्पादक बनाए रख सकें।
भारत ने सितंबर 2019 में मरुस्थलीकरण से निपटने के लिए संयुक्त राष्ट्र सम्मेलन  के पार्टियों के सम्मेलन  के 14 वें सत्र की मेजबानी की थी। भारत भूमि क्षरण तटस्थता  की राष्ट्रीय प्रतिबद्धताओं को प्राप्त करने और 2030 तक 26 मिलियन हेक्टेयर अपरदित भूमि की पहले की स्थिति प्राप्त करने के लिए प्रयास कर रहा है, जो भूमि संसाधनों के टिकाऊ और अनुकूलतम उपयोग पर केंद्रित है।
भारत पर्यावरण की सुरक्षा और संरक्षण के लिए प्रासंगिक अंतरराष्ट्रीय गठबंधनों के केंद्र में भूमि क्षरण के मुद्दे को लाने में सबसे आगे रहा है। भारत सरकार ने भूमि को पहले की स्थिति में ले जाने से संबंधित राष्ट्रीय प्रतिबद्धताओं को प्राप्त करने की दिशा में प्रगति करने के लिए सामूहिक दृष्टिकोण को अपनाई है।
पृथ्वी विज्ञान मंत्रालय
दिल्ली में रानी-झांसी फ्लाईओवर का उद्घाटन
वाहनों की मुक्त आवाजाही से प्रदूषण कम करने में मदद मिलेगी और करीब 5 लाख यात्रियों को लाभ पहुंचेगा : डॉ. हर्षवर्धन
दिल्ली में सभी अधूरी परियोजनाओं को मार्च, 2019 तक पूरा किया जाएगा : केन्द्रीय शहरी कार्य मंत्री
केन्द्रीय पर्यावरण मंत्री डॉ. हर्षवर्धन ने उत्तरी दिल्ली में महत्वाकांक्षी फ्लाईओवर परियोजना, रानी-झांसी ग्रेड सेपरेटर आज से आम जनता के लिए खोल दिया। छह लेन वाला 1.8 किलोमीटर लंबा ये ग्रेड सेपरेटर तीस हजारी अदालत परिसर के निकट सेंट स्टीफन अस्पताल को फिल्मिस्तान सिनेमा से जोड़ता है। दिल्ली के बर्फखाना, डीसीएम चौक, आजाद मार्केट और सब्जी मंडी जैसे क्षेत्रों को इस फ्लाईओवर से जोड़ने के लिए इंटरसेक्शनों की व्यवस्था की गई है।
इस अवसर पर डॉ. हर्षवर्धन ने कहा कि इस फ्लाईओवर की आधारशिला करीब एक दशक पहले रखी गई थी और यह अनेक बार निर्माण पूरा करने संबंधी निर्धारित समयसीमा का अनुपालन करने में विफल रहा, लेकिन केन्द्र सरकार ने यह सुनिश्चित किया कि इस महत्वपूर्ण परियोजना को पूरा करने में धन की कमी आड़े नहीं आएगी। डॉ. हर्षवर्धन ने कहा, ‘‘पिछले डेढ़ वर्ष के दौरान करीब 43 प्रतिशत निर्माण कार्य पूरा किया गया और इस सेपरेटर के निर्माण में कई चुनौतियों का भी सामना करना पड़ा, लेकिन परियोजना का कार्य जारी रखा और अंतत: इसे नागरिकों के लिए तैयार किया। इससे हर रोज न केवल 5 लाख यात्रियों को लाभ पहुंचेगा, बल्कि वाहनों की मुक्त आवाजाही से प्रदूषण कम करने और ईंधन की बचत करने में भी मदद मिलेगी।’’
केन्द्रीय आवास और शहरी कार्य मंत्री श्री हरदीप सिंह पुरी भी उद्घाटन के अवसर पर उपस्थित थे। उन्होंने कहा कि इस परियोजना को पूरा करने में जब धन की कमी सामने आई, तो मंत्रालय ने यह निर्णय किया कि 80 प्रतिशत धन शहरी विकास निधि से और 20 प्रतिशत दिल्ली विकास प्राधिकरण द्वारा प्रदान किया जाएगा। उन्होंने कहा कि ‘‘केन्द्र सरकार दिल्ली में अधूरी पड़ी अनेक परियोजनाओं को तेजी से आगे बढ़ा रही है और मार्च, 2019 तक ऐसी सभी परियोजनाओं को पूरा किया जाएगा।’’
वाणिज्य एवं उद्योग मंत्रालय
श्री पीयूष गोयल ने निर्यात संवर्धन परिषदों के साथ बैठक कर अंतरराष्ट्रीय व्यापार के विभिन्न मुद्दों पर चर्चा की
केंद्रीय वाणिज्य एवं उद्योग मंत्री श्री पीयूष गोयल और विदेश व्यापार महानिदेशालय  के वरिष्ठ अधिकारियों ने आज अंतर्राष्ट्रीय व्यापार से संबंधित विभिन्न मुद्दों पर चर्चा करने के लिए निर्यात संवर्धन परिषदों के साथ बैठक की।
श्री गोयल ने मौजूदा परिस्थितियों में निर्यातकों को उनके अच्छे प्रदर्शन के लिए बधाई दी। उन्होंने कहा कि अप्रैल 2021 में भारत का मर्चेंडाइज्ड निर्यात 30.21 अरब अमरीकी डॉलर था। जो कि अप्रैल 2020 की तुलना में 197.03 फीसदी बढ़ा है। अप्रैल 2020 मे 10.17 अरब डॉलर का निर्यात हुआ था। वहीं अप्रैल 2019 के 26.04 अरब अमेरिकी डॉलर की तुलना में भी 16.03 फीसदी की बढ़ोतरी हुई है। इसी तरह मई 2021 के पहले सप्ताह में निर्यात, 2019-20 की इसी अवधि  की तुलना में 9 फीसदी बढ़ा है। उन्होंने कहा कि अगर पीओएल को अलग कर निर्यात की तुलना की जाय तो इस अवधि में 2019-20 की तुलना में 15 फीसदी की बढ़ोतरी हुई है। उन्होंने कहा कि अप्रैल 21 और 2020-21 में निर्यात का प्रदर्शन इस बात की उम्मीद देता है कि इस वर्ष 400 अरब अमेरिकी डॉलर के महत्वाकांक्षी निर्यात लक्ष्य प्राप्त को किया जा सकता है। उन्होंने कहा कि फार्मा, इंजीनियरिंग, ऑटो-कंपोनेंट, मत्स्य और कृषि उत्पाद जैसे कई क्षेत्रों में निर्यात बढ़ाने की काफी संभावनाएं हैं।
प्रतिभागियों द्वारा उठाए गए मुद्दों के बारे में, श्री गोयल ने कहा कि उन्हें कोविड-19 की वजह से होने वाली समस्याओं के समाधान के लिए विभाग के कोविड सहायता डेस्क से संपर्क करना चाहिए। उन्होंने कहा कि वाणिज्य विभाग ने वित्त मंत्रालय के साथ मिलकर निर्यातकों के कई मुद्दों के जल्द समाधान के कदम उठाए हैं। उदाहरण के तौर पर आरओडीटीईपी, एमईआईएस, इनवर्टेड ड्यूटी आदि। उन्होंने निर्यातकों से विभिन्न क्षेत्रों के लिए शुरू की गई उत्पादन-लिंक्ड प्रोत्साहन योजनाओं का लाभ उठाने का आह्वान किया।
प्रधानमंत्री कार्यालय
प्रधानमंत्री ने नेताजी सुभाष चंद्र बोस को पोर्ट ब्लेयर में तिरंगा फहराने की 75वीं वर्षगांठ पर याद किया
प्रधानमंत्री श्री नरेन्द्र मोदी ने नेताजी सुभाष चंद्र बोस को पोर्ट ब्लेयर में तिरंगा फहराने की 75वीं वर्षगांठ पर याद किया। एक ट्वीट में, प्रधानमंत्री ने कहा, "30 दिसंबर 1943 हर भारतीय की याद में एक ऐसा दिन, जब वीर नेताजी सुभाष बोस ने पोर्ट ब्लेयर में तिरंगे को फहराया था। इस विशेष दिन की 75वीं वर्षगांठ के अवसर पर, मैं पोर्ट ब्लेयर गया था और तिरंगे को फहराने का सम्मान प्राप्त किया था।
राष्ट्रपति सचिवालय
ऑपरेशन 'समुद्र सेतु' और 'मिशन सागर' जैसे अभियानों के साथ, भारतीय नौसेना देश के कोविड आउटरीच कार्यक्रम का एक प्रमुख साधन रही : राष्ट्रपति कोविंद
राष्ट्रपति कोविंद ने भारतीय नौसेना विमानन को राष्ट्रपति ध्वज प्रदान किया
राष्ट्रपति श्री राम नाथ कोविंद ने कहा कि भारतीय नौसेना ने सभी क्षेत्रीय प्रतिबद्धताओं को पूरा करने और हिंद-प्रशांत क्षेत्र में मित्रों और भागीदारों के साथ हमारे राजनयिक संबंधों को आगे बढ़ाने के लिए महत्वपूर्ण प्रयास किए हैं। ऑपरेशन 'समुद्र सेतु' और 'मिशन सागर' जैसे अभियानों के साथ, भारतीय नौसेना देश के कोविड आउटरीच कार्यक्रम का एक प्रमुख साधन थी जिसने हिंद महासागर क्षेत्र में हमारे समुद्री पड़ोसियों और भागीदारों को सहायता प्रदान की। संकट के समय में भारतीय नौसेना की त्वरित और प्रभावी तैनाती ने हिंद महासागर क्षेत्र में 'पसंदीदा सुरक्षा भागीदार' और 'प्रथम प्रतिक्रियाकर्ता' होने के भारत के दृष्टिकोण को रेखांकित किया है।
राष्ट्रपति आज  गोवा में आईएनएस हंस में भारतीय नौसेना विमानन को प्रेसिडेंट्स कलर यानी राष्ट्रपति ध्वज प्रदान करने के अवसर पर बोल रहे थे।
राष्ट्रपति ने यह उपलब्धि हासिल करने के लिए भारतीय नौसेना उड्डयन के सभी अधिकारियों और नाविकों को बधाई दी। उन्होंने कहा कि आज प्रस्तुत किया गया ध्वज शांति और युद्ध में राष्ट्र को प्रदान की गई असाधारण सेवा की मान्यता है।
राष्ट्रपति ने उल्लेख किया कि भारतीय नौसेना विमानन ने कई मानवीय सहायता और आपदा राहत कार्यों के माध्यम से योगदान दिया है, जिसके दौरान इसने साथी नागरिकों को राहत प्रदान की है। मई 2021 में चक्रवात ताउते के दौरान मुंबई में चलाया गया बचाव अभियान एक मिसाल है। हिंद महासागर क्षेत्र में पड़ोसी देशों के कई लोगों को महत्वपूर्ण सहायता भी प्रदान की है।
भारतीय नौसेना के स्वदेशीकरण कार्यक्रम के बारे में बोलते हुए, राष्ट्रपति ने कहा कि भारतीय नौसेना ने सक्रिय रूप से स्वदेशीकरण किया है जो इसकी वर्तमान और भविष्य की अधिग्रहण योजनाओं में अच्छी तरह से परिलक्षित होता है। उन्होंने कहा कि भारत सरकार के 'आत्मनिर्भर भारत' के दृष्टिकोण के अनुसरण में, भारतीय नौसेना उड्डयन ने भी मेक इन इंडिया अभियान के अनुरूप लगातार प्रगति की है। उन्होंने कहा कि विमानन प्रौद्योगिकी में शानदार प्रगति के साथ, आधुनिक, अत्याधुनिक स्वदेशी, हथियार, सेंसर और डेटा लिंक सूट के साथ नौसेना के विमान स्थापित किए जा रहे हैं। उन्होंने कहा कि हिंदुस्तान एयरोनॉटिक्स लिमिटेड  द्वारा स्वदेशी रूप से निर्मित उन्नत हल्के हेलीकाप्टरों के साथ-साथ डोर्नियर और चेतक विमानों को हाल ही में शामिल किया गया है जो रक्षा क्षेत्र में 'आत्म-निर्भरता' की ओर आगे बढ़ने के हमारे प्रयासों को उजागर करता है।
रेल मंत्रालय
भारतीय खिलाड़ियों ने जयपुर में आयोजित रेलवे खेल संवर्द्धन बोर्ड की यूएसआईसी इंटरनेशनल रेलवे स्पोर्ट्स एसोसिएशन टेबल टेनिस चैंपियनशिप में पुरुष व महिला एकल, मिश्रित युगल, युगल और टीम प्रतिस्पर्धा में खिताब जीते
इस प्रतिष्ठित चैम्पियनशिप में कुल पांच टीमों - चेक गणराज्य, डेनमार्क, फ्रांस, स्विट्जरलैंड और भारत ने हिस्सा लिया
भारतीय खिलाड़ियों ने यूएसआईसी इंटरनेशनल रेलवे स्पोर्ट्स एसोसिएशन टेबल टेनिस चैंपियनशिप में पुरुष व महिला एकल, मिश्रित युगल, युगल और टीम प्रतिस्पर्धा में जीत प्राप्त की है। इसका आयोजन रेलवे खेल संवर्द्धन बोर्ड के अधीन उत्तर पश्चिमी रेलवे स्पोर्ट्स एसोसिएशन की ओर से 21 नवंबर से 25 नवंबर 2022 तक जयपुर में किया गया था। इस प्रतिष्ठित चैम्पियनशिप में कुल पांच टीमों- चेक गणराज्य, डेनमार्क, फ्रांस, स्विट्जरलैंड और भारत ने हिस्सा लिया।
उत्तरी पश्चिमी रेलवे  के एजीएम श्री गौतम अरोड़ा ने 22 नवंबर, 2022 को इस चैंपियनशिप का उद्घाटन किया था। इस अवसर पर सीटीटी, यूएसआईसी की अध्यक्ष सेबस्टियन पिका, निदेशक  श्री केविन लेब्यूरे, रेलवे खेल संवर्धन बोर्ड के सचिव श्री प्रेम लोचब और उत्तर पश्चिमी रेलवे खेल संघ के महासचिव श्री अनुज कुमार तयाल उपस्थित थे। भारतीय खिलाड़ियों ने पुरुष और महिला टीम की प्रतिस्पर्धा में प्रथम, पुरुष व महिला वर्ग और मिश्रित युगल में दूसरा और पुरुष व महिला एकल प्रतियोगिता में प्रथम स्थान प्राप्त करके देश और भारतीय रेलवे को गौरवान्वित किया।
भारतीय रेलवे के रोनित भांजा ने स्वर्ण और शिक्षा जैन ने रजत पदक जीता। वहीं, अनिर्बान घोष ने पुरुष एकल प्रतिस्पर्धा में कांस्य और महिला एकल में सुतीर्था मुखर्जी ने स्वर्ण पदक पर कब्जा किया। इसके अलावा महिला एकल प्रतिस्पर्धा में धारना सेन ने रजत और पोयमंती वैश्य ने कांस्य पदक जीता।
भारतीय रेलवे के खिलाड़ियों ने मिश्रित युगल स्पर्धाओं में स्वर्ण, रजत और कांस्य पदक पर कब्जा किया। पुरुष युगल में भारतीय टीम ने स्वर्ण, रजत और फ्रांस ने कांस्य पदक प्राप्त किया। इसी तरह महिला युगल में भारतीय टीम ने स्वर्ण, चेक गणराज्य ने रजत और भारत व चेक गणराज्य की खिलाड़ियों ने कांस्य पदक पर कब्जा किया। इसके अलावा, टीम प्रतिस्पर्धा में भारतीय रेलवे की पुरुष टीम ने स्वर्ण, फ्रांस ने रजत और चेक गणराज्य की टीम ने कांस्य पदक जीते। वहीं, महिला वर्ग में भारत ने स्वर्ण, चेक गणराज्य ने रजत और फ्रांस ने कांस्य पदक प्राप्त किया।
इसके समापन समारोह के दौरान मुख्य अतिथि उत्तर पश्चिमी रेलवे के महाप्रबंधक श्री विजय शर्मा ने विजेताओं को पदक और ट्रॉफी देकर सम्मानित किया। वहीं, इस कार्यक्रम में आरएसपीबी व पीईडी रेलवे बोर्ड के उपाध्यक्ष श्री दीपक पीटर गेब्रियल सम्मानित अतिथि थे। इसके अलावा एनडब्ल्यूआरएसए व सीएओ के अध्यक्ष श्री बृजेश कुमार गुप्ता, एनडब्ल्यूआर के एजीएम श्री गौतम अरोड़ा, आरएसपीबी के सचिव श्री प्रेम लोचब, एनडब्ल्यूआरएसए के सचिव श्री अनुज कुमार तायल, सीटीटी यूएसआईसी की अध्यश्र श्रीमती सेबस्टियन पिका, पीएचओडीएस के निदेशक  श्री केविन लेब्यूर, आरएसपीबी के खेल समन्वयक और रेलवे के कई अधिकारी उपस्थित थे।
विज्ञान एवं प्रौद्योगिकी मंत्रालय
डीएसटी के अंतर्गत टेक्नोलॉजी विकास बोर्ड ने कोविड 19 से लड़ने के लिए टेक्नोलॉजी प्रस्ताव आमंत्रित किए
कोविड-19 के मरीजों की सुरक्षा और उनके सांस लेने के लिए घर पर गैर औषधीय प्रणाली की सुविधाओं की व्यवस्था करने के लिए भारतीय कंपनियों और उद्यमों से प्रस्ताव मांगे
प्रस्ताव टीडीबी की वेबसाइट www.tdb.gov.in के जरिये 27 मार्च 2020 से पहले ऑनलाइन जमा किए जा सकते हैं
पिछले कुछ दशकों में, विभिन्न विषाणु जनित  बीमारियां महाद्वीपों में फैल गई हैं और उसके घातक परिणाम हुए हैं। सूची में नवीनतम कोविड-19 महामारी है, जिसने विभिन्न देशों की स्वास्थ्य सेवा प्रणाली को अनियंत्रित कर दिया है। सामान्य आबादी के संरक्षण के लिए कुशल नैदानिक मास्क और सैनीटाइजर, स्क्रीनिंग और बीमारी का पता लगाने के लिए उपयुक्त उपकरण, स्वास्थ्य सुविधाओं और अन्य उत्पादों के लिए घर पर सांस लेने की प्रणाली की आवश्यकता है ताकि बीमारियों की निगरानी की जा सके और उन्हें फैलने से रोका जा सके।
विज्ञान और प्रौद्योगिकी विभाग के तहत एक सांविधिक निकाय, प्रौद्योगिकी विकास बोर्ड , ने कोविड-19 के रोगियों की सुरक्षा और घर पर सांस लेने की प्रणाली की व्यवस्था करने के लिए भारतीय कंपनियों और उद्यमों से प्रस्ताव आमंत्रित किए हैं। इस प्रस्ताव में सस्ते मास्क, किफायती स्कैनिंग उपकरण, बड़े क्षेत्रों की स्वच्छता के लिए प्रौद्योगिकी के साथ-साथ संपर्क रहित प्रविष्टि, तेजी से निदान किट और ऑक्सीजेनेटर, और वेंटीलेटर जैसे तकनीकी रूप से नवीन समाधान शामिल हो सकते हैं।
सॉफ्ट ऋण के माध्यम से बोर्ड वित्तीय सहायता प्रदान करता है , इक्विटी भागीदारी  या असाधारण मामलों में स्वदेश में विकसित प्रौद्योगिकी के वाणिज्यिक अनुप्रयोग को प्रोत्साहन देने के लिए अनुदान; और व्यापक घरेलू अनुप्रयोग के लिए आयातित प्रौद्योगिकी को अपनाने के लिए।
प्रस्ताव 27 मार्च 2020 को या उससे पहले टीडीबी की वेबसाइट www.tdb.gov.in के माध्यम से ऑनलाइन जमा किए जा सकते हैं। विवरण www.tdb.gov.in से डाउनलोड किया जा सकता है। टीडीबी की वेबसाइट पर प्रतिक्रिया / पूछताछ विकल्प के माध्यम से प्रश्न भी उठाए जा सकते हैं। जमा किए गए प्रस्तावों का मूल्यांकन वैज्ञानिक, तकनीकी, वाणिज्यिक और वित्तीय गुणों के आधार पर किया जाएगा।
जिन क्षेत्रों में तकनीकी रूप से नवीन समाधानों को आमंत्रित किया गया है, उनमें निम्नलिखित शामिल हैं:
• सस्ते मास्क जो हवा से वायरस को पकड़ सकते हैं और श्वसन बूंदों को अवशोषित कर सकते हैं
• किफायती थर्मल स्कैनिंग
• बड़े क्षेत्र की सफाई और रोगाणुनाशन ।
• जैव सूचना विज्ञान और निगरानी
• त्वरित और सटीक नैदानिक किट 
• संपर्क रहित प्रविष्टि के लिए एआई और आईओटी आधारित समाधान
• ऑक्सीजेनेटर और वेंटीलेटर 
• या कोई अन्य संबंधित टेक्नोलॉजी
युवा कार्यक्रम एवं खेल मंत्रालय
केंद्रीय खेल मंत्री श्री अनुराग सिंह ठाकुर ने लखनऊ में भारतीय खेल प्राधिकरण - राष्ट्रीय उत्कृष्टता केंद्र में खेल संबंधित नए बुनियादी ढांचे का उद्घाटन किया
केंद्रीय युवा कार्यक्रम और खेल मंत्री श्री अनुराग सिंह ठाकुर ने रविवार को लखनऊ में भारतीय खेल प्राधिकरण के राष्ट्रीय उत्कृष्टता केंद्र में उपलब्ध खेल के बुनियादी ढांचे को और बेहतर बनाने के प्रयास के साथ 300 बिस्तरों वाले छात्रावास, अंतरराष्ट्रीय मानकों के अनुरूप अत्याधुनिक सुविधाओं के साथ कुश्ती के लिए एक उन्नत हॉल तथा एक खेल चिकित्सा केंद्र का उद्घाटन किया।
लखनऊ स्थित भारतीय खेल प्राधिकरण का राष्ट्रीय उत्कृष्टता केंद्र महिला कुश्ती एथलीटों के राष्ट्रीय शिविरों का केंद्र रहा है, जहां पर भारत की विशिष्ट वर्ग की महिला पहलवानों को प्रशिक्षण दिया जाता है।
एनसीओई लखनऊ में 300 बिस्तरों वाले छात्रावास के निर्माण के साथ ही इसकी क्षमता में काफी बढ़ोतरी हो गई है और अब यहां किसी भी समय राष्ट्रीय शिविर में आने वाले खिलाड़ियों सहित 460 एथलीटों के रहने की क्षमता स्थापित हो गई है। नया छात्रावास महिला एथलीटों को समर्पित होगा, जबकि 80 बिस्तरों के मौजूदा दो छात्रावास इस केंद्र में लड़कों के प्रशिक्षण के लिए आरक्षित रहेंगे।
खेल चिकित्सा केंद्र को मौजूदा मेडिकल सेंटर से अपग्रेड किया गया है और अब इसमें खेल विज्ञान विशेषज्ञों के साथ-साथ एक खेल मनोवैज्ञानिक भी होंगे। इस प्रांगण को पूरी तरह से सुसज्जित खेल विज्ञान केंद्र बनाने के लिए यहां पर उन्नत बायोमैकेनिक मशीनें लगाई जा रही हैं।
उद्घाटन अवसर पर श्री अनुराग सिंह ठाकुर ने कहा कि लखनऊ का भारतीय खेल प्राधिकरण केंद्र पहले एक छोटा केंद्र था, जिसे अब अंतरराष्ट्रीय प्रशिक्षण मानकों के अनुकूल बनाने के लिए नया रूप दिया गया है। उन्होंने कहा, हमारे प्रयास हमेशा से यही सुनिश्चित करने के लिए होते रहे हैं कि भारतीय एथलीटों के पास उस तरह की सभी आवश्यक सुविधाएं उपलब्ध हों, जो उन्हें बेहतर प्रदर्शन करने में सहायता कर सकती हैं और ये परिवर्तन उसी दिशा में एक महत्वपूर्ण कदम हैं।
श्री ठाकुर ने विशेष रूप से इस केंद्र से महिला एथलीटों द्वारा दर्शाए जा रहे शानदार प्रदर्शन का उल्लेख किया और उन्होंने मणिपुर की भारोत्तोलक एम. मार्टिना देवी के प्रदर्शन का भी जिक्र किया, जो एनसीओई लखनऊ में प्रशिक्षण लेती हैं और हाल ही में मध्य प्रदेश में संपन्न खेलो इंडिया यूथ गेम्स के दौरान 7 रिकॉर्ड तोड़ चुकी हैं। उन्होंने कहा कि जब किसी केंद्र से एथलीट प्रतिस्पर्धा करते हैं तो इस दौरान केंद्र द्वारा उपलब्ध कराई जा रही सुविधाओं का भी परीक्षण होता है। केंद्रीय खेल मंत्री ने कहा कि मार्टिना की हालिया उपलब्धि यह साबित करती है कि लखनऊ में एनसीओई एथलीटों को वास्तव में उसी तरह का प्रशिक्षण, आहार और आवास की सुविधा प्राप्त हो रही है, जिसकी उन्हें आवश्यकता है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़  टीके लगाए जा चुके हैं
बीते चौबीस घंटों में 1,947 टीके लगाए गए
भारत में सक्रिय मरीजों की संख्या 67,806 है
सक्रिय मामलों की दर 0.15 प्रतिशत है
स्वस्थ होने की वर्तमान दर 98.66 प्रतिशत है
बीते चौबीस घंटों में 9,833 लोग स्वस्थ हुए, अब तक स्वस्थ हुए कुल लोगों की संख्या 4,42,92,854 है
पिछले 24 घंटों में 10,112 नए मामले सामने आए
दैनिक सक्रिय मामलों की दर 7.03 प्रतिशत है
साप्ताहिक सक्रिय मामलों की दर 5.43 प्रतिशत है
अब तक 92.54 करोड़ जांच की जा चुकी हैं,बीते चौबीस घंटों में 1,43,899 जांच की गई
रक्षा मंत्रालय
अमेरिका के नौसेना आपरेशन प्रमुख एडमिरल माइकल गिल्डे की भारत यात्रा
अमेरिका के नौसेना आपरेशन प्रमुख एडमिरल गिल्डे 11 से 15 अक्टूबर, 2021 तक भारत की पांच दिवसीय आधिकारिक यात्रा पर हैं। यात्रा के दौरान, एडमिरल गिल्डे नौसेना प्रमुख एडमिरल करमबीर सिंह के साथ मुलाकात करेंगे। इसके अलावा वे भारत सरकार के अन्य वरिष्ठ अधिकारियों से मिलेंगे। एडमिरल गिल्डे भारतीय नौसेना के पश्चिमी नौसेना कमान  और पूर्वी नौसेना कमान  का दौरा करेंगे, जहां वह संबंधित प्रमुख कमांडरों के साथ बातचीत करेंगे। एडमिरल गिल्डे एक भारतीय प्रतिनिधिमंडल के साथ भारत के पूर्वी तट पर यूएसएन कैरियर स्ट्राइक ग्रुप के जहाज पर भी सवार होंगे।
भारत और अमेरिका के बीच परंपरागत रूप से घनिष्ठ और मैत्रीपूर्ण संबंध रहे हैं। दोनों देशों के बीच रक्षा संबंध आपसी विश्वास और भरोसे का रहा है, जो जून 2016 में भारत को प्रमुख 'रक्षा भागीदार का दर्जा' दिfए जाने के समझौते के बाद और अधिक मजबूत हो गया है। इसके अलावा, दोनों देशों ने कुछ मूलभूत समझौते किए हैं, जिनमें 2015 में हस्ताक्षरित रक्षा ढाँचा समझौता शामिल है, जो दोनों देशों के रक्षा प्रतिष्ठानों के बीच सहयोग के लिए एक रूपरेखा प्रदान करता है। 2016 में हस्ताक्षरित लॉजिस्टिक्स एक्सचेंज मेमोरेंडम ऑफ एग्रीमेंट , जो दोनों के सशस्त्र बलों के बीच पारस्परिक लॉजिस्टिक्स सहयोग की सुविधा प्रदान करने वाला एक मूलभूत समझौता है। 06 सितंबर 2018 को हस्ताक्षर किए गए संचार संगतता और सुरक्षा समझौता  दोनों देशों के सशस्त्र बलों के बीच सूचना-साझा करने की सुविधा प्रदान करता है और हाल ही में बुनियादी विनिमय सहयोग समझौता  किया गया, जो रक्षा मंत्रालय और अमेरिका की राष्ट्रीय भू-स्थानिक एजेंसी  के बीच भू-स्थानिक जानकारी साझा करने में सक्षम बनाता है।
भारतीय नौसेना कई मुद्दों पर अमेरिकी नौसेना के साथ घनिष्ठ रूप से सहयोग करती है, जिसमें मालाबार और रिमपैक अभ्यास श्रृंखला जैसे परिचालन संबंधी सहयोग, प्रशिक्षण आदान-प्रदान, वाणिज्यिक जहाजों की आवाजाही की सूचना का आदान-प्रदान और विभिन्न क्षेत्रों के विषय विशेषज्ञों शामिल हैं। इन सभी को सालाना आयोजित कार्यकारी संचालन समूह  की बैठकों के माध्यम से समन्वित किया जाता है। इसके अलावा, दोनों नौसेनाओं के युद्धपोत नियमित रूप से एक-दूसरे के बंदरगाहों पर पोर्ट कॉल करते हैं। दोनों नौसेनाएं 'मुक्त, खुले और समावेशी हिंद-प्रशांत क्षेत्र' के साझा उद्देश्य के साथ सहयोग के लिए नए रास्ते तलाशने की दिशा में भी काम कर रही हैं।